als_Latn dik_Latn sag_Latn
Policia e Fierit ka bërë të mundur arrestimin në flagrancë të një 44 vjeçari i cili u kap me drogë. Astrit Lamaj me banim në Vjosë të Fierit u vu në pranga pasi gjatë kontrollit të ushtruar brenda në automjetin e tij tip fugon me targa FR 9662C, u gjet dhe u sekuestrua në cilësinë e provës materiale një thes plastik i mbushur me një material bimor në gjendje të thatë, e dyshuar si lëndë narkotike e llojit kanabis sativa me peshë 800 gramë.
Sakaq gjatë kontrollit të banesës u gjet dhe u sekuestrua në cilësinë e provës materiale një armë gjahu teke të cilin autori e mbante pa leje. Lidhur me të ndaluarin materialet i kaluan Prokurorisë së Fierit për veprën penale “Prodhim dhe shitje e narkotikeve” si dhe “Mbajtje pa leje e armëve të gjahut dhe sportive”.
als_Latn als_Latn